مازن فوقەھا

مازن محەممەد سلێمان فوقەھا (؛ ٢٤ی ئابی ١٩٧٩ – ٢٤ی ئازاری ٢٠١٧) فەرماندەیەکی باڵای کەتیبەکانی عیزەدین قەسام، باڵی سەربازیی بزووتنەوەی حەماس بوو. ئەو لە ساڵی ٢٠٠٣دا لەلایەن ئیسرائیلەوە سزای ٩ زیندانی ھەتاھەتایی بەسەردا سەپێنرا، ئەمەش بەھۆی بەشداریکردنی لە پلاندانان و جێبەجێکردنی چەندین کردەوە کە لە ساڵی ٢٠٠١ەوە دەستی پێکرد. لە چوارچێوەی ئاڵوگۆڕی دیلەکانی گیلعاد شەلیت لە ساڵی ٢٠١١دا ئازاد کرا و دیپۆرت کرایەوە بۆ غەززە. دوای ئازادکردنی، یەکێک بوو لە دامەزرێنەران و سەرکردەکانی نوێنەرایەتیی حەماس لە کەناری ڕۆژاوا.

 ژیاننامە 
فوقەھا لە ساڵی ١٩٧٨ لەدایک بووە خەڵکی شاری توباس بووە لە باکووری ڕۆژھەڵاتی نابلووس لە کەناری ڕۆژاوا. خوێندنی لە توباس تەواو کردووە، پاشان لە زانکۆی نەتەوەیی نەجاح لە شاری نابلوس ئابوری خوێندووە. لە ساڵی یەکەمی خوێندنی لە زانکۆکەدا پەیوەندی بە لیواکانی عیزەدین قەسامەوە کردووە کە باڵی سەربازی حەماسە.

لە ٥ی ئابی ٢٠٠٢، لە کاتی ڕاپەڕینی دووەمدا لە توباس دەستگیرکراوە و لە ساڵی ٢٠٠٣ لەلایەن ئیسرائیلەوە بەھۆی پلاندانان بۆ ھێرشکردنە سەر ئیسرائیلییەکان زیندانی کراوە. ناوبراو بەھۆی ڕۆڵی لە ھێرشی پاس ٣٦١ی مێرۆن جانکشن کە بووە ھۆی کوژرانی نۆ ئیسرائیلی،Abrams, Adam (26 March 2017). "Hamas accuses Israel of assassinating terror commander, vows revenge". Jewish News Syndicate. Retrieved 1 December 2023. بەڵام یەکێک بوو لەو زیاتر لە ھەزار فەلەستینی کە لە ساڵی ٢٠١١دا ئازادکران و دیپۆرتکرانەوە بۆ غەززە"Hamas says it has arrested killer of Mazen Faqha". Al Jazeera English. 11 May 2017. Retrieved 1 December 2023. ھەروەھا پەیوەندی بە تەقینەوەی خۆکوژی چێشتخانەی سبارۆوە ھەبووە.الشھید القائد مازن فقھا [The martyr leader Mazen Fuqaha]. Palestinian Information Center (in Arabic). 25 March 2017. Archived from the original on 14 April 2020. Retrieved 1 December 2023.

دوای ئازادکردنی، فوقەھا و عەبدولڕەحمان غەنیمەت بەشی کەناری ڕۆژاوای حەماسیان دامەزراند، کە لە سەردەمی ساڵح عاروری کاریان دەکرد و پێکھاتبوو لە چەکدارانی کەناری ڕۆژاوا کە دورخرابونەوە بۆ غەززە.Abrams, Adam (26 March 2017). "Hamas accuses Israel of assassinating terror commander, vows revenge". Jewish News Syndicate. Retrieved 1 December 2023. لە کاتی کۆچی دواییدا، وەقھا یەکێک بوو لە فەرماندە سەربازییە باڵاکانی حەماس لە کەرتی ڕۆژاوا."Hamas says it has arrested killer of Mazen Faqha". Al Jazeera English. 11 May 2017. Retrieved 1 December 2023.

 مردن 
فەقھا لە ٢٤ی ئازاری ٢٠١٧ لە گەڕەکی تەل ھەوا لە شاری غەززە لە بەردەم ماڵەکەی خۆیدا بە شێوەیەکی کوشندە تەقەی لەسەر و سنگی کرا"Hamas says it has arrested killer of Mazen Faqha". Al Jazeera English. 11 May 2017. Retrieved 1 December 2023. ھەزاران کەس ئامادەی پرسەکەی بوون. دوای تیرۆرکردنەکە، فەرماندەیی باشووری ھێزی بەرگری ئیسرائیل خرایە حاڵەتی ئامادەباشی بەرزەوە، چونکە ئیسرائیل ترسی تۆڵەسەندنەوەی حەماسی ھەبوو. لە کاروانی پرسەی فەقھا لە شاری غەززە لە ٢٥ی ئازاردا، ڕێپێوانکەران ھاواریان دەکرد «تۆڵە بکەرەوە، تۆڵە بکەرەوە». خەلیل حەیا، جێگری یەحیا سینوار، بەڵێنی تۆڵەسەندنەوەی دا.Issacharoff, Isaac (26 March 2017). "As Israeli forces go on high alert after Faqha killing, Hamas may be looking to avoid a war". Times of Israel. Retrieved 1 December 2023. حەماس خاڵی پشکنینی لە سەرتاسەری غەززە دانا و ڕێگری لە چوونەدەرەوەی دانیشتووان و کرێکارانی بیانی کرد.

بزووتنەوەی حەماس لە ١١ی مانگی ئایار ڕای گەیاند کە ئەو کەسەی کە گوایە بکوژی فەقھای دەستگیر کردووە. حوسام بەدرانAbrams, Adam (26 March 2017). "Hamas accuses Israel of assassinating terror commander, vows revenge". Jewish News Syndicate. Retrieved 1 December 2023. وتەبێژی نێودەوڵەتی حەماس و ئیسماعیل ھەنییە، سەرۆکی سیاسی تازە ھەڵبژێردراوی حەماس ڕایان گەیاند کە بکوژەکە لەگەڵ ئیسرائیل کاریان کردووە، بەڵام ناسنامەکەیان ئاشکرا نەکردووە. ئیسرائیل ھیچ لێدوانێکی لەسەر ئەو کوشتنە بڵاونەکردەوە."Hamas says it has arrested killer of Mazen Faqha". Al Jazeera English. 11 May 2017. Retrieved 1 December 2023.

 سەرچاوەکان 

پۆل:ئەندامانی حەماس
پۆل:ئەندامە تیرۆرکراوەکانی حەماس
پۆل:مردووانی ٢٠١٧
پۆل:لەدایکبووانی ١٩٧٩
پۆل:لەدایکبووانی ١٩٧٨